Contingut

# Busca d'atributs

Podeu buscar atributs en els documents de text des del diàleg Busca i reemplaça.

Podeu buscar text amb atributs que s'apliquin mitjançant una formatació directa o mitjançant estils. Per exemple, si cerqueu l'atribut Tipus de lletra, se cercaran totes les instàncies del text que no utilitze el tipus de lletra per defecte. Es troba tot el text que conté un atribut de tipus de lletra codificat directament i el text en què els estils modifiquen l'atribut de tipus de lletra.

Si voleu buscar text amb un tipus de lletra per nom, feu clic al botó Format en el diàleg Busca i reemplaça del LibreOffice Writer.

After you select the attributes that you want to search for, the Paragraph Styles box in the Other options area of the LibreOffice Writer Find & Replace dialog changes to Including Styles.

Si voleu buscar un text els atributs del qual s'han definit amb formatació i estils directes, seleccioneu la casella Estils inclosos.

Els criteris de cerca per als atributs es mostren a sota del quadre Cerca.

## Per buscar tots els canvis de tipus de lletra

1. Trieu Edita ▸ Busca i reemplaça.

2. Si cal, buideu el quadre de text Cerca.

3. Feu clic a Atributs.

4. En el diàleg Atributs, seleccioneu la casella de selecció Tipus de lletra i feu clic a D'acord.

   En el diàleg Cerca i reemplaça, apareix el text «Tipus de lletra» sota el quadre de text Cerca.

5. Feu clic a Busca el següent.

Es troben tots els llocs on s'ha aplicat un canvi de tipus de lletra, directament o mitjançant l'assignació d'un estil adequat.

## Per reinicialitzar el mode Busca i reemplaça

Per aturar la busca dels atributs actuals, reinicialitzeu el diàleg Busca i reemplaça al mode normal.

- Feu clic a Sense format.

Temes relacionats

Diàleg Busca i reemplaça