Contingut

# Treball amb límits

### Com puc definir els límits en un sumatori o en una integral?

Voleu inserir una fórmula de sumatori de l'estil "sumatori de s^k des de k = 0 a n" on hi ha el cursor en un document de text del Writer.

1. Trieu Insereix ▸ Objecte OLE ▸ Objecte de fórmula.

   Veureu la finestra d'entrada del Math i la subfinestra Elements a l'esquerra.

2. En la llista ubicada a la part superior de la subfinestra Elements, feu clic a la icona Operadors.

3. A la part inferior de la subfinestra Elements, feu clic a la icona Suma.

4. Per activar els límits superior i inferior, feu clic addicionalment a la icona Límits superior i inferior.

5. A la finestra d'entrada, el primer marcador està seleccionat i podeu començar a introduir el límit inferior:

   k = 0

6. Premeu F4 per avançar al marcador següent i introduïu el límit superior:

   n

7. Premeu F4 per avançar al marcador següent i introduïu el sumand:

   s^k

8. Ara la fórmula és completa. Feu clic al document de text fora de la fórmula per eixir de l'editor de fórmules.

De la mateixa manera, podeu introduir una fórmula integral amb límits. Quan feu clic a una icona de la subfinestra Elements, s'insereix l'orde de text assignada a la finestra d'entrada. Si coneixeu les ordes de text, les podeu introduir directament a la finestra d'entrada.

1. Trieu Insereix ▸ Objecte OLE ▸ Objecte de fórmula.

2. Feu clic a la finestra d'entrada i introduïu la línia següent:

   int from{a} to{b} f(x)`dx

   Entre f(x) i dx hi ha una separació petita on també podeu entrar amb la subfinestra Elements: feu clic a la icona Format i, tot seguit, a la icona Separació petita.

Si no vos agrada el tipus de lletra de la f i la x, trieu Format - Tipus de lletra i seleccioneu un altre tipus de lletra. Feu clic al botó Per defecte per utilitzar el tipus de lletra per defecte d'ara en avant.

Si heu d'introduir la fórmula a una línia de text, els límits augmenten l'alçària de la línia. Podeu triar Format - Mode de text per posar els límits al costat del símbol de sumatori o d'integral, cosa que redueix l'alçària de la línia.

Temes relacionats

Exemple de rangs d'integrals i de sumatoris